Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: laboratóriumok, a tanúsító és az ellenõrzõ szervezetek akkreditálásáról szóló 1995. évi XXIX. törvény
Paragraph Index: 822

c) az eseti hatósági döntéssel a terjedelembe sorolt rendszerek és rendszerelemek. 2. A rendszerekhez és rendszerelemekhez tartozóan nevesíteni kell azokat a biztonsági funkciókat, melyek teljesítési kötelezettsége miatt az adott rendszer vagy rendszerelem a tervezett üzemidõn túli üzemeltetés engedélyezésének terjedelmébe került. 3. A tervezett üzemidõn túli üzemeltetés engedélyezésének terjedelmi meghatározása legyen összhangban a létesítmény aktuális engedélyezési alapjával. 4. A tervezett üzemidõn túli üzemeltetés engedélyezéséhez az Engedélyesnek átfogó felülvizsgálatot kell végrehajtani annak igazolására, hogy a blokknak a tervezett üzemidõn túli üzemeltetése engedélyezésének terjedelmébe tartozó rendszerelemein elõforduló, öregedéskezelést igénylõ romlási folyamatokat megfelelõen azonosították, azokat megfelelõen kezelik a meghosszabbított üzemidõ során úgy, hogy az öregedési hatások ezen rendszerelemek funkcióképességét nem veszélyeztetik. 5. Az Engedélyes által lefolytatott átfogó felülvizsgálat eredményei alapján azonosítani kell a tervezett üzemidõn túli üzemeltetés engedélyezési terjedelmébe tartozó rendszerelemek közül melyekre kell öregedéskezelési programot megvalósítani, vagy a meglévõ programot módosítani. 6. A biztonsági funkciókat ellátó rendszerek és rendszerelemek szükséges mûszaki állapotának fenntartását szolgáló tevékenységet az Engedélyesnek a tervezett üzemidõ alatt meg kell kezdeni és folyamatosan végezni kell, továbbá e tevékenység hatékonyságát szisztematikusan ellenõrizni kell. 7. A blokk tervezett üzemidején túli üzemeltetése megalapozásaként be kell mutatni a végrehajtásra kerülõ öregedéskezelési programokat a rendszerelemek közül azokra, amelyek biztonsági funkcióikat mozgó alkatrészek, illetve alakjuk vagy tulajdonságaik változtatása nélkül látják el (passzív rendszerelemek), valamint nem kerülnek lecserélésre elõre meghatározott módon a minõsített élettartamuk vagy más körülmény miatt meghatározott, a blokk tervezett üzemidejénél rövidebb idõszak alatt (hosszú életû rendszerelemek). 8. Az öregedéskezelési programok bemutatása tartalmazza legalább az alábbiakat:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes